G-1格鬥會

《G-1格鬥會》係香港電視娛樂製作嘅真人騷節目，2016年4月7號22:00-23:00喺ViuTV首播，之後逢禮拜六到日喺22:30-23:30播，5月15號最後一集加長版喺22:30-00:00播，一共13集。節目請咗8位未打過綜合格鬥擂台比賽嘅出名女仔參加，佢哋會先接受特訓，再互相隻揪。主持係陳安立、費明海、Vivek Mahbubani。

參賽者有8位，分別係唐紫睿、黎美言、龍小菌、鄧穎芝、郭思琳、鄧洢玲、劉燕妮同王蘊妮，最後唐紫睿喺決賽打贏郭思琳而贏到金腰帶。

呢個節目喺2016年底搞咗個《G-1格鬥會挑戰賽》，並喺2018年頭播第二輯《G-1格鬥會2》。

節目簡介
《G-1格鬥會》邀請8位從來未登上過擂台比賽嘅女士參與，佢哋將接受艱苦嘅特訓，登上MMA專用8角型擂台，進行一對一嘅MMA綜合格鬥比賽。佢哋上擂台嘅原因可能有唔同，但係目標一致，就係擊倒對手，奪得金腰帶，成為新一代拳后！

每集一覽

節目調動
2016年5月14號：由於22:55開始直播西班牙甲組足球聯賽 — 格蘭納達 對 巴塞隆拿，所以提早到22:00-22:55播。

《G-1格鬥會挑戰賽》
《G-1格鬥會2》

ViuTV：G-1格鬥會

2016年ViuTV節目
ViuTV真人騷